Ritter gv̊t gedenket (Mit originalen Lettern)
Ritter gv̊t gedenket·
gůt̾ wibe daſt min rat·
dc irs iht mit woꝛtē krenket·
dc vil tvgentlichē ſtat·
ſwer ſi eret d̾ hat ere·
da gedenken an die mā·
dc ir volget miner lere·
dar zv̊ rate ich úch noh m̾e·
ſeht dú wib mit trúwē an·
dc ſi kvnnen wol entſtan·

Dú mir iſt voꝛ allē wibē·
zúrnet ſi dc iſt mir leit·
wie ſol ich die zit v̾triben·
bi ſo ſender arebeit·
dú min h̾ze ſere twinget·
beide naht vn̄ ǒch den tag·
vn̄ ſi mir niend̾ geringet·
noh mir an liebe niht gelinget·
dc iſt miner froͤide ein ſlag·
der ich wilent ſere pflag·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse